kardosdrur/scandi-wiki huggingface dataset:
Passau-traktaten

Passau-traktaten eller Passau-forliget kaldes den i byen Passau den 29. juli 1552 indgåede overenskomst mellem kejser Karl V, der stod værgeløs over for kurfyrste Morits af Sachsens pludselige indfald i Tyrol i maj samme år, og de tyske fyrster, hvorved striden om ordningen af de kirkelige Forhold i Tyskland bragtes til en foreløbig afslutning.

Indhold 
Forligets indhold var følgende:
 Morits og de med ham forbundne fyrster skulle aftakke deres krigsmandskab,
 Landgreve Philip 1. af Hessen frigaves,
 Amnesti blev givet til dem, der efter Slaget ved Mühlberg i 1547 var erklærede i Rigets Acht,
 I de religiøse stridsspørgsmål skulle man søge at nå til enighed på en rigsdag, men selv om enighed ikke blev opnået, skulle freden dog bevares. Inden rigsdagen kunne afholdes måtte katolske og lutherske magthavere ikke i nogen henseende forulempe hinanden for religionens skyld.

Forliget i Passau, der undertegnedes af kejseren den 15. august 1552, stadfæstedes med nogle forbehold vedrørende religionsfriheden på rigsdagen i Augsburg den 26. september 1555. Den oprindeligt fastsatte frist på 6 måneder blev således efterhånden til henimod 3 år.

Litteratur 

 "Passau-Forliget" (i: Salmonsens Konversationsleksikon, 2. udgave, bind XVIII, s. 943)

1552
Tysk mysticisme

Tysk mysticisme, også kaldet dominikansk mysticisme eller rhinlandsk mysticisme, var en senmiddelalderlig kristen mysticistisk bevægelse, som i særlig grad florerede inden for dominikanerordenen og i Tyskland. Bevægelsen kan spores tilbage til Hildegard af Bingen, men har ellers sine mest prominente repræsentanter i folk som Mester Eckehart, Johannes Tauler og Heinrich Seuse. Andre kendte tyske mysticister er Rulman Merswin og Margareta Ebner samt gruppen Guds Venner. 

Bevægelsen synes ofte at stå i stærk modsætning til skolastikkken, men forholdet mellem de to bevægelser er omdiskuteret. Hvis man opfatter den tyske mysticisme som en forløber for reformationen, bliver modsætningen tydelig. Et eksempel er brugen af folkesprog i kontrast til skolastikernes ufolkelige latin, det voksende fokus på lægmands rolle står i modsætning til den dybe sakramentale forståelse af kirken – begge elementer indgik senere i Martin Luthers tekster. Den tyske mysticisme kan på den anden side også ses som en praktisk udmøntning af skolastikken. Skønt Mester Eckehart er mest kendt for sine populære tysksprogede prædikener, skrev han også en lang filosofisk redegørelse for den samme lære på latin. Nogle forskere ser ham som en temmelig ortodoks thomist og ser hans mysticisme som en naturlig bevægelse fra etableret lærdom gennem Eckharts egne idiosynkrasier og overdrivelser.

Blandt bevægelsen er karakteristikker er:
 Fokus på lægmand såvel som på de gejstlige
 Vægt på instruktion og forkyndelse
 Nedtoning af askese
 Fokus på Det Nye Testamente frem for Det Gamle Testamente
 Fokus på Kristus frem for kirken
 Brug af folkesprog (tysk og hollandsk) frem for latin eller hebraisk

Nogle af bevægelsens medlemmer blev af den etablerede kirke beskyldt for heterodokse og kætterske synspunkter. 

Bevægelsen har haft betydning for den protestantiske reformation samt filosoffer som Arthur Schopenhauer og Ludwig Wittgenstein.

Referencer 
 

Mysticisme
Kirkehistorie
Mo's Friends

Mo's Friends (stiftet 9. marts 2016) er et aarhusiansk løbefællesskab med fokus på samværd og integration. Det opstod ved en tilfældighed tilbage i 2016, da somaliskfødte Abdirazak Madafin manglede nogle at løbe med. Anna Carøe, der var tilknyttet Ungdomskulturhuset i Aarhus, kendte til den passionerede løber Esben Hornum, og skabte en kontakt imellem de to løbsinteresserede. 

Kontakten blev startskuddet til Mo's Friends, der voksede sig større, da det viste sig, at mange nydanskere havde talent og interesse for løb, men blot manglede nogle at løbe med. Integrationsnet, som er en del af Dansk Flygtningehjælp, blev en vigtig samarbejdspartner for Mo's Friends, der fortsat er et non-profit-løbefællesskab den dag i dag. 

Det første officielle løb, hvor løbere fra løbefællesskabet stillede op og repræsenterede Mo's Friends, var Skvæt Skovløb i Skanderborg. Her deltog i alt otte løbere fra Mo's Friends; bestående af to etnisk danskere og seks nydanskere.  

I efteråret 2017 bragte flere medier historien om, hvordan nydanskerne i Mo's Friends hurtigere blev integreret i samfundet, fordi de, i højere grad inden øvrige nydanskere, får et stort netværk af etnisk danskere, hvor de i et trygt fællesskab, kan øve deres danske sprog. Al opmærksomheden betød, at løbefællesskabet i 2017 blev nomineret til årets løbefællesskab ved Danish Running Award.

Mo's Friends afholder desuden foredrag rundt omkring i landet, hvor historien omkring fællesskabet og integration fortælles. I slutningen af 2016 medvirkede Mo's Friends i DR1 programmet "Hva' nu minister: Inger Støjberg i stolen", hvor de gav deres bud på en løsning til landets integrationsudfordringer.

Referencer

Eksterne henvisninger 
 Mo's Friends (hjemmeside) 
Sport i Aarhus
Etableret i 2016
Alice i Eventyrland: Bag spejlet

Alice i Eventyrland: Bag spejlet er en amerikansk eventyrfilm fra . Filmen er instrueret af James Bobin, og har Mia Wasikowska, Johnny Depp i hovedrollerne.

Medvirkende 
 Mia Wasikowska som Alice Kingsleigh
 Johnny Depp som Hatter Tarrant Hightopp
 Helena Bonham Carter som Iracebeth
 Anne Hathaway som Mirana
 Sacha Baron Cohen som Time
 Rhys Ifans som Zanik Hightopp
 Matt Lucas som Tweedledee / Tweedledum
 Leo Bill som Hamish
 Geraldine James som Lady Ascot
 Andrew Scott som Dr. Addison Bennett
 Richard Armitage som Kong Oleron
 Ed Speleers som James Harcourt
 Alan Rickman som Absolem (stemme)
 Timothy Spall som Bayard (stemme)
 Stephen Fry som Filurkatten (stemme)
 Michael Sheen som McTwisp (stemme)
 Barbara Windsor som Mallymkun (stemme)
 Paul Whitehouse som Thackery (stemme)

Eksterne henvisninger
 

Amerikanske film fra 2016
Engelsksprogede film
Film baseret på Alice i Eventyrland
Bikarkeppni kvenna

Bikarkeppni kvenna er den islandske pokalturnering i fodbold for kvinder. Den blev første gang afholdt i 1981.

Liste over finaler
Listen over finaler:

Efter hold

Referencer 

Fodbold i Island
Nationale pokalturneringer i fodbold
Kvindefodbold
Pro-Movec

Pro-Movec A/S i Risskov er en dansk virksomhed, der designer og sælger el-cykler. 

Virksomheden blev etableret i 2001 i Skjern og solgte oprindeligt hjælpemidler til ældre. I 2006 begyndte virksomheden at importere el-cykler. Øvrige forretningsområder blev solgt fra i 2010, hvor også et selskab i Tyskland blev etableret.

Nøgletal 
 Virksomheden har en omsætning på 12,5 mill. € 
 Pro-Movec har 27 ansatte i hhv. Danmark, Tyskland og Kina
 Den årlige produktion er på 25.000 e-kits og el-cykler
 Ejerskabet er dansk og privat

Eksterne henvisninger 
 Oplysninger om Pro-Movec A/S på CVR.dk
 Virksomhedens hjemmeside

Virksomheder i Aarhus
Cykelproducenter
Omar Hassan Omar

Omar Hassan Omar (født 11. november 1990) er en dansk-etiopisk mellem- og langdistanceløber, der løber for AGF Atletik. Hans primære distancer er 5000 meter, 10.000 meter og halvmarathon. 

Omar har leveret nogle bemærkelsesværdige resultater blandt andet ved at vinde Bestseller Aarhus City Halvmarathon (2019), HCA Marathon (½ marathon) 2017 & Esrum Sø Rundt 2017.

Historie 
Omar Hassan Omar er født og opvokset i Jijiga i Etiopien i 1990. I 2014 kom Omar Hassan Omar til Køge i Danmark efter at være flygtet fra krig i sit hjemland.

Ved en tilfældighed blev Omar Hassan Omar's talent opdaget af løbetræner Erling Worm, som tog Omar Hassan Omar under sine vinger og begyndte at opbygge Omar Hassan Omar's form.

Personlige rekorder 

 800 meter: 2.01:0 (2016)
1500 meter: 3.58.67 (2019)
3000 meter: 8.16.97 (2018)
 5000 meter: 14.14:90 (2019)
 10.000 meter: 30.24:65 (2018)
10 km: 30.16 (2019)
 Halvmarathon: 1.05.38 (2019)

Eksterne henvisninger 
 Statletik (Atlet profil)

Mellemdistanceløbere fra Danmark
Langdistanceløbere fra Danmark
Ruslands Dag

Ruslands Dag er den Russiske Føderations nationaldag og markerer den Russiske Socialistiske Føderative Sovjetrepubliks uafhængighedserklæring fra Sovjetunionen d. 12. juni 1990. Dagen har siden 1991 være en national fridag og siden 1992 været nationaldagen.

Se også 
 Mærkedage i Rusland

Eksterne henvisninger 

Nationaldage
Dag
Mia Wasikowska

Mia Wasikowska (født 14. oktober 1989 i Canberra) er en polsk-australsk skuespiller. Hun blev kendt for sit arbejde i tv-serien In Treatment. Dette har givet hende hovedrollerne i Tim Burtons Alice in Wonderland (2010), Gus Van Sants film Restless (2011) og Cary Fukunagas version af Jane Eyre (2011).

Filmografi 
 Amelia ()
 The Kids are All Right ()
 Alice i Eventyrland ()
 Restless ()
 Jane Eyre ()
 Albert Nobbs ()
 Lawless ()
 Tracks ()
 The Turning ()
 The Double ()
 Stoker ()
 Only Lovers Left Alive ()
 Maps to the Stars ()
 Crimson Peak ()
 Alice i Eventyrland: Bag spejlet ()

Referencer

Eksterne henvisninger 

 

Skuespillere fra Australien
Personer fra Canberra
CeramicSpeed

CeramicSpeed er en dansk virksomhed, der er opfinder og specialist i fremstilling af keramiske kuglelejer til cykelsport og industrimaskiner. Disse hybridlejer kombinerer en lejeskål af stål med kugler af silicium nitrid. Selskabet, der har hovedsæde i Holstebro, blev officielt grundlagt i 2004 og fik i 2010 støtte af Elforsk-midlerne til at gennemføre en test af lejerne i et samarbejde med blandt andre Grundfos. Virksomheden solgte i 2017 sine produkter i 55 lande.

Fra 2018-sæsonen blev CeramicSpeed co-navnesponsor for cykelholdet .

Historie 
Den 11. november 1998 slår danske Jacob Csizmadia verdensrekorden i 24-timers inline speed skating med 505 km. Op til rekordforsøget havde han eksperimenteret med keramiske lejer, og monteret dem i hjullejerne på sine inline rulleskøjter.

I 2000 havde Csizmadia udviklet så meget på sin opfindelse, at han i efteråret fik Bjarne Riis og hans cykelhold  til at teste de keramiske lejer. I 2001-sæsonen benyttede Riis’ hold  for første gang de keramiske kuglelejer i et professionelt cykelløb, deriblandt Tour de France. Derefter har mange hold på UCI World Touren benyttet CeramicSpeeds produkter.

Efter en hård opstart lykkedes det i april 2004 for Jacob Csizmadia endelig at grundlægge firmaet CeramicSpeed, så hans produkter kunne sætte i større produktion.

I 2009 blev der opstartet produktion af kuglelejer til industrimaskiner.

Referencer

Eksterne henvisninger 
 CeramicSpeeds websted

Virksomheder i Holstebro
Etableret i 2004
Catalanske Republik

Den Catalanske Republik (), i daglig tale Catalonien, er en republik i det nordøstlige hjørne af Den Iberiske Halvø, der blev udråbt på grundlag af det catalanske parlaments uafhængighedserklæring den 27. oktober 2017. Den 31. oktober 2017 erklærede den spanske forfatningsdomstol, at det catalanske parlaments uafhængighedserklæring er suspenderet.

Uafhængighedens iværksættelse og suspendering 
Cataloniens uafhængighedserklæring fulgte en forfatningsmæssig krise i kølvandet på den catalanske folkeafstemning om uafhængighed d. 1. oktober 2017. Ved folkeafstemningen stemte ca. 38,47% af de catalanske vælgere for, at Catalonien burde være en selvstændig republik.

Da det catalanske parlament d. 27. oktober 2017 erklærede uafhængighed fra Spanien, udløste den spanske senat artikel 155 i den spanske forfatning af 1978, som ville gøre det muligt for den spanske regering at indføre et direkte centralt styre over Catalonien. Dette direkte spanske styre indførtes i dagene fra d. 27. til d. 30. oktober 2017, samtidig med at den spanske regering besluttede at udskrive nyvalg til Cataloniens parlament til afholdelse d. 21. december 2017. Som ny leder af Catalonien er indsat den spanske viceministerpræsident María Soraya Sáenz de Santamaría, der dog udfører sine embedsforretninger fra Madrid, og altså ikke har slået sig ned med en administration i selve Catalonien.

Republikken har ikke opnået nogen international anerkendelse og er derfor en ikke-anerkendt stat.

Republikken er fra nogle sider blevet betegnet som en republik, "der kun eksisterer på papiret", og i den nyerklærede republik blev der ikke gennemført egentlige foranstaltninger til at konsolidere republikken og det republikanske styre.

Den 31. oktober 2017 erklærede den spanske forfatningsdomstol, at det catalanske parlaments uafhængighedserklæring er suspenderet.

Tidligere forsøg på at etablere en catalansk republik 
Uafhængighedserklæringen af 27. oktober 2017 var langt fra første gang, der blev gjort forsøg på at etablere en uafhængig catalansk republik.

Tidligere forsøg på noget sådan blev bl.a. gjort i 1641, 1931 og 1934. Disse tidligere eksempler på en "catalansk republik" havde dog alle en ganske kort levetid, og fungerede i praksis i perioder på mellem én (1934) og seks (1641) dage.

International anerkendelse 

Den Catalanske Republik havde ingen international anerkendelse pr. 31. oktober 2017. Flanderns premierminister, Geert Bourgeois, gav udtryk for støtte til Den Catalanske Republik men indrømmede, at beslutningen er op til den belgiske føderale regering.

Noter

Eksterne henvisninger 
 Cataloniens regering   (adgang til hjemmesiden blokeret af den spanske stat i forbindelse med indførelse af direkte spansk styre i Catalonien)
 Cataloniens parlament 

Etableret i 2017
Catalonien
Omstridte områder
Fiat Tipo

Fiat Tipo kan henvise til to forskellige bilmodeller fra Fiat:
 Fiat Tipo (type 160), bygget mellem 1988 og 1995
 Fiat Tipo (type 356), bygget siden 2016
Alexandra Viktoria af Slesvig-Holsten-Sønderborg-Glücksborg

Prinsesse Alexandra Viktoria til Slesvig-Holsten-Sønderborg-Glücksborg (21. april 1887 – 15. april 1957) var en tysk prinsesse af Slesvig-Holsten-Sønderborg-Glücksborg.

Hun var det næstældste barn af hertug Frederik Ferdinand af Slesvig-Holsten-Sønderborg-Glücksborg og Caroline Mathilde af Slesvig-Holsten-Sønderborg-Augustenborg. Hun giftede sig første gang den 22. oktober 1908 i Berliner Stadtschloss med prins August Wilhelm af Preussen, der var en yngre søn af Kejser Wilhelm 2. og Kejserinde Augusta Viktoria af Tyskland. I ægteskabet mellem Alexandra Viktoria og August Wilhelm blev der født en søn, prins Alexander Ferdinand.

Eksterne links 
 Hans den Yngres efterkommere

Sønderborgske fyrstelige
Huset Glücksburg
Natura 2000-område nr. 104 Lilleskov og Troldsmose

Natura 2000-område nr. 104 Lilleskov og Troldsmose består af et habitatområde H 189 og et Fuglebeskyttelsesområde. Natura 2000-området ligger i Nørreskoven på nordkysten af øen Als, nord for Guderup i Sønderborg Kommune, i vandplanoplandene 1.11 Vadehavet. Området omfatter 105 hektar, der er ejet af staten.

Området indeholder både lysåbne strandengsarealer og forskellige skovnaturtyper. Strandengene og de ferske vådbundsområder er afsnøret fra Lillebælt af en høj rullestensstrandvold. Engene går over i sumpskov, som i områdets sydligste del fortsætter i løvskov på kuperet randmoræne. Elle- og askeskov forekommer i smalle bræmmer langs nogle af vandløbene, og kildevæld, som er jævnt fordelt i den lave del af skoven.
På de højereliggende områder findes naturtyperne bøg på muld og bøg på mor samt ege-blandskov.
Vandhullerne i området er levested for stor vandsalamander. I Bosted Made er der fundet skæv vindelsnegl i kærstarbevoksninger.

Se også 
 Internationale naturbeskyttelsesområder i Danmark
 Naturtyper i Danmark

Eksterne kilder og henvisninger 

 Kort over området på miljoegis.mim.dk
 Naturplanen
 Basisanalysen 2016-21

Natura 2000-planer
Lokaliteter i Sønderborg Kommune
EU-habitatområder i Danmark
Harvard (flertydig)

Harvard anvendes ofte som en kort form for Harvard University, et universitet i Cambridge i Massachusetts i USA.

Harvard kan også henvise til:

Personer 
 Allison Harvard (født 1988), model og tv-kendis
 Jack Harvard (født 1946), amerikansk politiker
 John Harvard (Harvard) (1607–1638), person, som Harvard University er opkaldt efter
 John Harvard (politiker) (1938–2016), tidlige Lieutenant-Governor of Manitoba

Boston området 
 Harvard College, afdeling ved Harvard University
 Harvard Crimson, Harvard University’s atletikprogram
 The Harvard Crimson, studenteravis ved Harvard University
 Harvard Bridge, en bro over Charles River nær Massachusetts Institute of Technology
 Harvard (MBTA station), en undergrundsstation

Byer 
 Harvard, Illinois, en by i USA
 Harvard, Massachusetts, en by i USA
 Harvard, Nebraska, en by i USA
 Harvard, Idaho, en by i USA

Fly 
 North American T-6 Texan, et fly, der særlig i Europa blot blev kaldt Harvard.

Andet 
 Harvard 736 (planet), en småplanet i kredsløb om Solen.
 Fender Harvard, en guitarforstærker.
Fack ju Göhte 3

Fack ju Göhte 3 (fejlagtig tysk stavning af Fuck you, Goethe 3) er en tysk komediefilm fra 2017.  

I hovedrollen ses læreren Zeki Müller (Elyas M’Barek), der arbejder hårdt for at forberede sin klasse til studentereksamenen.

Filmen havde premiere i München d. 22. oktober 2017 og kom d. 26. oktober samme år i de tyske biografer. Filmen er en fortsættelse af Fack ju Göhte 2 fra 2015 og den sidste film i Fack ju Göhte-trilogien.

Eksterne henvisninger 

 

Tyske film fra 2017
Komediefilm fra Tyskland
Tysksprogede film
Ólafsvík

Ólafsvík er en lille by i Island på den nordlige side af Snæfellsnes-halvøen. På et tidspunkt i det 17'ende og 18'ende århundrede, sejlede der handelsskibe mellem Ólafsvík og Danmark, og landsbyen var en af de større erhvervshavne i Island. Ólafsvík blev købstad, godkendt af den danske Konge og de danske myndigheder, i 1687.

Den er beliggende i den vestlige ende af Snæfellsnes-halvøen, på den nordlige kyst af halvøen. Den er på rute 54 mellem Grundarfjörður og Hellissandur. Ved 23 grader 42 minutter Vest, det er den vestligste bebyggelse af sin størrelse i Europa.

Den er administrativt placeret i den vestlige region og den er det administrative center for kommunen Hellissandur, som også omfatter de to små landsbyer Rif og Hellissandur.

 havde byen 970 indbyggere.

Oversigt 
Måske på grund af sin beliggenhed tæt på bugten i Breiðafjörður, var landsbyen den første i Island der blev gjort til købstad af Kongen af Danmark i det 17. århundrede. Ólafsvíks økonomi er baseret på fiskeri-industri og handel, samt levering af tjenester for landmændene i området.

Ólafsvíks omgivelser byder på mange muligheder for turister, såsom fugletårn, vandrestier, lange sandstrande og snescooterkørsel på Snæfellsjökull gletsjeren, som kun ligger 10 km væk, vejen er dog lukket i en stor del af året.

I nærvedliggende Hellissandur findes den højeste konstruktion i Vesteuropa, radiosenderen i Gufuskálar, der er 412 meter høj.

Se også 
 Islands byer og bygder

Referencer

Eksterne henvisninger 

 Ólafsvík website 
 Ólafsvík billeder
 Flere oplysninger og billeder vedr. Ólafsvík på Hit Iceland

Byer på Island
That's Life

That's Life er det syvende studiealbum af den danske gruppe Gangway, udgivet i september 1996. Albummet har solgt 10.000 eksemplarer.

Spor 
Alt tekst og musik er skrevet af Henrik Balling, undtagen hvor noteret. 

 "Come Back as a Dog" – 3:47
 "Nothing's the Matter" – 4:27
 "Why Do I Miss You" – 3:54
 "Belgian Lovers" – 3:25
 "I Could Be Wrong" – 3:38
 "You Will Say"  (Torben Johansen) – 3:45
 "Steady Income (Birthday Mix)" – 4:19
 "April Fool" (Allan Jensen) – 2:56
 "She Keeps Telling Jokes" – 3:15
 "Never Turn" (Johansen) – 4:37
 "Think of Spain" – 3:43
 "That's Life" – 3:52
Bonus nummer på japansk version 
13. "Everything Seems to Go My Way (Illinton Mix)"

Personel 
Gangway
 Allan Jensen – vokal
 Henrik Balling – guitar, banjo, keyboards, programmering
 Torben Johansen – keyboards, programmering
Yderligere musikere 
 Kasper Winding – yderligere keyboards, programmering, live trommer
 Andy Newmark – trommer (spor 1, 9, 10)
 Lennart Ginman – kontrabas (spor 4)
 Ingmar Brantelid – cello (spor 8)
 Lester Noel – kor
 Simone Bendix – vokal (spor 11) 
 Stephanie Le Tessler – vokal (spor 12) 
 Natasha Andrews, Zavier Barnett, Sandra Bensberg, Jennifer Brandstrom, Carrie Grant, David Grant, Nathan Prime, Tony Walters – gospel kor (spor 1) 
Produktion
 Kasper Winding – producer, mixer
 Jon Pendleton – lydtekniker (London)
 Neil Kiely – lydtekniker assistent (London)
 Michael Cox – lydtekniker assistent (London)
 Niels Erik Lund – lydtekniker (København), mixer (undtagen spor 3)
 Martin Karaoglan – lydtekniker (København)
 Lars Nissen – mixer (spor 3)
 Jørgen Knub – mastering
 Peter Ravn – cover, foto

Referencer

Kilder 
 Iskov, Brian (2002): "That's Gangway - Danmarks uofficielle Gangway-fanside". Web.archive.org. 1998-2002. Hentet 24-10-2017.
 Straka, Rasmus (2017): "Dansk indiepops uheldige helte: »Det var lidt som et godstog, hvor bremserne ikke virkede«". Artikel, Politiken, 6. oktober 2017. Hentet 24-10-2017.

Album fra 1996
Gangway-album
Never Say Goodbye (album)

Never Say Goodbye er et uofficielt dobbelt livealbum af den danske gruppe Gangway, udgivet i Japan i 2001. Albummet er optaget 4. december 1994 på spillestedet On Air West i Shibuya, Tokyo under en turne i Japan.

Spor 
Alt tekst og musik er skrevet af Henrik Balling, undtagen hvor noteret.

CD1 
 "Once Bitten, Twice Shy" – 2:56 
 "Violence, Easter and Christmas" – 3:18
 "Call Up" – 3:08
 "Sitting in the Park" – 3:22
 "Everything We've Ever Had" – 4:16
 "Biology" – 3:20
 "Strawberry Coat" – 3:08
 "Going Away" – 3:35
 "Believe in Me" – 3:41
 "World of Difference" (Allan Jensen) – 3:43
 "Everything Seems to Go My Way" – 4:20
 "Scream" – 3:51
 "Sisters in Legs" – 2:50
 "Yellow" (Balling, Jensen) – 3:48
 "Didn't I Make You Laugh" – 5:09
 "Never Say Goodbye" (Torben Johansen) – 4:15
 "Buck" – 3:16
 "Out on the Rebound from Love" (Balling, Jensen) – 3:24

CD2 
 "Thermometer Song" – 4:43
 "Blessed by a Lesser God" – 5:17
 "The Party's Over" – 3:42
 "My Girl and Me" – 3:57
 "The Weighty Light Brigade" – 3:50
 "Endings" – 6:00
 "Mountain Song" – 4:29
 "Steady Income" – 6:01

Personel 
Gangway
 Allan Jensen 
 Henrik Balling 
 Torben Johansen 
 Cai Bojsen-Møller

Referencer

Kilder 
 Iskov, Brian (2002): "That's Gangway - Danmarks uofficielle Gangway-fanside". Web.archive.org. 1998-2002. Hentet 24-10-2017.

Album fra 2001
Gangway-album
Odderkule

Odderkule  (dansk) eller Otternkuhle (tysk) var en lille indbugning i det nordlige Tyskland ved Sliens vestlige ende, som dannede grænsen mellem den til Slesvig hørende Frederiksberg (≈Kratbjerg) og landsbyen Bustrup. Nord for Odderkulen lå halvøen Øre, syd for lå Mariebadet. Imellem de to arealer førte en lille træbro bugten over. Tidligere var kulen afløb for den vestpå liggende Bustrupdam. Under den dansk-tyske krig 1864 blev der umiddelbart nord for Odderkulen anlagt en dansk skanse (Skanse 1) for at forsvare Dannevirkstillingen . 

Efterleddet -kule stammer fra norrønt kúla i betydning af hævelse eller bule, fordybning. Forleddet Odder kan henvise til odde. 

I forbindelse med anlæggelsen af Slesvigs nye omfartsvej (Bundesstraße 76) i 1957/1961 blev Odderkulen opfyldt og forsvandt fra gadebilldet.

Noter 

Slesvig by
Slien
Ludvig af Frankrig (1661-1711)

Ludvig af Frankrig (), kaldet Monseigneur og (efter sin død) Den Store Dauphin () (født 1. november 1661, død 14. april 1711) var fransk tronfølger fra 1661 til 1711.

Han var den ældste søn af kong Ludvig 14. af Frankrig i hans ægteskab med Maria Theresia af Østrig og var tronfølger fra fødslen. Han giftede sig med Maria Anna Victoria af Bayern (1660–1690) i 1680. De fik tre børn:

 Ludvig (1682–1712), far til den senere franske konge Ludvig 15.
 Filip (1683–1746), konge af Spanien som Filip 5. 1700–1746
 Karl (1686–1714), hertug af Berry

Han blev enkemand i 1690 og giftede sig hemmeligt i 1695 med sin elskerinde Marie-Émilie de Joly de Choin (1670-1732).

Ludvig døde i 1711. Da han døde fire år før sin far, overtog hans ældste søn, Ludvig, positionen som tronfølger, men da han også døde før Ludvig 14., blev det hans søn, Ludvig, der efterfulgte sin oldefar som konge af Frankrig i 1715.

Eksterne henvisninger 

Huset Bourbon
Tronfølgere som aldrig tiltrådte
Franskmænd i 1600-tallet
Franskmænd i 1700-tallet